STATVTVM est, vt antiquum  sanctum opus manuum, vel in claustris ipsis, aut vbi honeste, remoto conspectu secularium fieri poterit, ex parte saltem aliqua restauretur; itaut omni tēpore præter festiuos dies, quibus operari non licet, quolibet sēper fratres vtili opere exerceātur. Causa instituti huius fuit, quia otiositas iuxta Patrem Benedictum inimica animæ, in tantum magnam partem nostrorum, eorum maxime qui Conuersi dicuntur, occupauerat, vt in claustris, vel extra claustra, præter paucos legentes,  raros scribentes, aut adhærētes claustri parietibus dormitarent, aut ab ipso, vt sic dicam, ortu solis, vsq. ad eius occasum, immo fere mediam noctē, quib. impune licebat, totam pene diem vanis, ociosis,  quod peius est, plerumque detractoriis verbis consumerent.